标题：1278年
历史纪年
公元1278年，元朝至元十五年
通鉴记载
世祖圣德神功文武皇帝至元十五年（宋景炎三年，五月后改祥兴元年）
正月，癸巳，西京饥，发粟赈之，仍谕阿哈玛特广贮积，以备阙乏。
顺德府总管张文焕，太原府达噜噶齐台哈布哈，以按察司发其奸赃，遣人诣省自首，反以罪诬按察御史。台臣奏：“按察司设果有罪，不应因事而告，宜待文焕等事决，方听其诉。”从之。
己亥，禁官吏、军民卖所娶江南子女及为娼者，卖买者两罪之，没其直，人复为良。
山东提刑按察使徐世隆移淮东，宋将许琼家僮告琼匿官库财，有司系其妻孥征之。世隆曰：“琼所匿者，故宋之物，岂得与今盗官财者同论耶？”同僚不从，世隆独抗章力辨，行台是之，释不问。
戊申，从阿哈玛特请，自今御史台非白于省，毋擅召仓库吏，亦毋究钱谷数，及集议中书不至者，罪之。
降封宋福王与芮为平原郡公。
布哈督汪良臣等兵入重庆，李德辉遗书张珏曰：“君之为臣，不亲于宋之子孙；合之为州，不大于宋之天下。彼子孙已举天下而归我，汝犹偃然负阻穷山，而曰忠于所事，不亦惑乎？”珏不答，布哈至城下，营造云梯、鹅车，将攻之。珏悉众与良臣鏖战，良臣身中四矢。明日，督战益急。珏与伊苏岱尔战扶桑坝，良臣等从后合击之，珏兵大溃。其夜，都统赵安以城降。珏率兵巷战，不支，归索鸩饮，不得，乃顺流走涪，布哈遣舟师邀之，遂被执。珏，西凤州人。
先是泸州食尽，为万户图们达勒所破，安抚王世昌自经死。东川副都元帅张德润破涪州，守将王明及总辖韩文广、张遇春，皆不屈，被杀。绍庆、南平、夔、施、恩、播诸州相继降。
定武官承袭之制：凡有功升秩者，原职令它有功者居之，不得以子侄代，陈亡者始得袭，病死者降一等。总把百户，老死者不袭。着为令。
二月，戊午，祀先农，命蒙古胄子代耕籍田。
癸亥，赈咸淳等郡饥。
命平章政事按塔哈阿哩选择江南廉能之官，去其冗员与不胜任者。
辛未，以川蜀地多岚瘴，驰酒禁。
吕师夔以张镇孙及其妻子赴燕，镇孙自经死。
宋主舟还广州。达春令索多还攻潮州，宋知州马发城守益备。索多塞堑填壕，造云梯、鹅车，日夜急攻，发潜遣人焚之。凡相拒二十馀日而败，发死之，索多屠其民。
壬午，置太史院，命太子赞善王恂掌院事，工部郎中郭守敬副之，集贤大学士兼国子祭酒许衡领焉。
改华亭县为松江府。
遣使代祀岳渎。
以参知政事夏贵、范文虎、陈岩并为中书左丞，黄州路宣慰使唐古特、史弼并参知政事。
三月，乙酉，诏蒙古岱、索多、蒲寿庚行中书省事于福州，镇抚濒海诸郡。以沿海经略副使哈喇岱领舟师南征，升经略使兼左副都元帅，佩虎符。
甲午，西川行枢密院招降重庆等府。
乙未，命扬州行省选特穆尔布哈所部兵，助隆兴进讨。
丁酉，命达哈毁夔府城壁。
乙巳，广南西道宣慰司招降雷、化、高三州。
宋文天祥以弟璧及母在惠州，乃趋之，行收兵出海丰县，遂次于丽江浦。
宋都统凌震及转运判官王道夫复广州。
宋主迁驻?冈洲，曾渊子至自雷州，以为参知政事、广西宣谕使。时渊子起兵据雷州，元帅府谕降，不听，进兵攻之。渊子奔至?冈洲，遂有是命。
夏，四月，乙卯，命元帅刘国杰将万人北征。
丙辰，诏以云南疆土旷远，未降者多，签军万人进讨。
戊午，以江南土寇窃发，人心未安，命行中书省左丞夏贵等分道抚治，检核钱粮，察郡县被旱灾甚者。吏廉能者，举以闻，其贪残不胜任者，劾罢之。
甲子，命布哈留镇西川。巡军之戍西川者遣还。
立云南，湖南二转运使。
以时雨沾足，稍驰酒禁，民之衰疾饮药者，官为酝酿，量给之。
戊辰，宋主殂于?冈州，年十一。群臣多欲散去，陆秀夫曰：“度宗皇帝一子尚在，将焉置之！古人有以一旅以成中兴者，今百官有司皆具，士卒数万，天若未欲绝宋，此岂不可为国郡？”乃与众共立卫王昺，年八岁矣。
方登坛礼皆，御辇所向，有黄龙自海中见，既入宫，云阴不绝。上前主谥曰裕文昭武愍孝皇帝，庙号端宗。杨太妃仍同听政。
时陈宜中入占城，日候其还朝，竟不至。张世杰秉政，而秀夫裨助之。外筹军旅，内调工役，凡有述作，尽出其手，虽匆遽流离中，犹日书《大学章句》以劝讲。
庚辰，遣使至杭州，取在官书籍板刻至京师，从许衡之言也。
壬午，立行中书省于建康符。
五月，癸未朔，诏翰林学士和尔果斯：“今后进用宰执及主兵重臣，其与儒臣老者同议。”
宋改元祥兴。时?冈洲粮少，乃遣人征粮于琼州，海道滩水浅急，艰于转运，别取道杏磊浦以进，雷州总管蒙古特以兵邀击之。
宋升?冈洲为翔龙县。
宋遣张应科、王用将兵取雷州，应科三战不利，用遂降。
乙未，以乌蒙路隶云南行省。
己亥，江东道按察使阿巴齐，求宣慰使吕文焕金银器皿及宅舍、子女，不获，诬其私匿兵仗。诏行台大夫姜卫诘之。事白，免阿巴齐官。
宋驸马杨镇从子玠节，家富于资，守藏吏姚溶窃其银，惧事党，诬玠节阴与广、益二王通，有司搒笞，诬服。狱成，总管府推官申屠致远谳之，得其情，溶服辜。玠节以贿为谢，致远怒，绝之。
杭人金渊者，欲冒籍为儒，儒学教授彭宏不从。渊诬宏作诗有异志，揭书于市，逻者以上。致远察其情，执渊穷诘，罪之。属县械反者十七人，讯之，盖因寇作以兵自卫，实非反者，皆得释。
六月，丁巳，宋张应科收兵复战，败死。张世杰悉众围城，城中绝粮，士食草，史格漕钦、廉、高、化诸州粮以给之。世杰引还。
己未，宋主迁驻新会之厓山。时诸军泊雷、化犬牙处，而厓山在新会县南八十里大海中，与石山对立如两扉，故有镇戍。张世杰以为天险可守，乃遣人入山伐木，造行宫三十间，军屋三千间。正殿曰慈元，杨太妃居之。升广州为翔龙府。时官、民兵尚二十馀万，多居于舟，资粮取办于广右诸郡、海外四州，复刷人匠，造舟楫，制器械，至十月始罢。
己巳，有大星殒于广南，声如雷，数刻乃已。
乙亥，敕省、院、台、诸司应闻奏事，必由起居注。
己卯，参知政事蒙古岱请颁诏招宋广王及张世杰；不从。
江东宣慰使张弘范人觐，请于帝曰：“张世杰立广王于海上，闽、广响应，宜进取之。”帝以弘范为蒙古、汉军都元帅。陛辞，奏曰：“国制，无汉人典蒙古军者。臣汉人，恐乖节度，猝难成功。愿得亲信蒙古大臣与俱。”帝曰：“尔忆而父与察罕之事乎？其破安丰也，汝父留兵守之，察罕不肯，师既南而城复为宋有，进退几失据，汝父至不胜其悔恨也，由委任不专。今岂可使汝复有汝父之悔乎！”赐锦衣、玉带。弘范辞曰：“奉命远征，无所事于衣带也。苟以剑甲为赐，则臣得仗国威灵，率不听者，臣得其职矣。”帝壮之，出上方剑以赐，曰：“剑，汝副也，有不用命者，以此处之。”及行，弘范荐李恒自副。至扬州，发水陆之师二万，分道南下。帝复命达春留后，供军食。
秋，七月，宋湖南制置司张烈良及提刑刘应龙，起兵以应厓山，雷、琼、全、永与潭属县之民周隆、贺十二等咸应之，大者众数万，小者不下数千。帝命阿尔哈雅往讨，获周隆、贺十二，斩之。烈良等举宗及馀兵奔思州乌罗洞，为官军所袭，皆战死。
阿尔哈雅略地海外，唯琼州安抚赵与珞及冉安国、黄之杰等率兵拒于白沙口，相约固守，以死自誓。日望援兵不至，其南宁、万安、吉阳诸州县及八蕃、罗甸诸蛮皆附。
阿哈玛特奏立江西榷茶运司及诸路转运盐使司、宣课提举司，宣课司官吏多至五百馀人。
先是湖南行省左丞崔斌入觐，从帝至察罕诺尔，帝问：“江南各省抚治如何？”斌对以治安之道在得人，今所用多非其人。因言：“江南官冗，杭州地大民众，阿哈玛特溺于私爱，以任其不肖子巴苏呼。且阿哈玛特先自陈，乞免其子弟之任，今乃身为平章，而子若侄或为参政，或为尚书，或领将作监、会同馆，一门悉处要津，有亏公道。”帝命罢黜之，然终不以为阿哈玛特罪。
既而淮西宣慰使昂吉尔入朝，亦以官冗为言，于是诏：“江西省并入福建，罢榷茶营田司归本道宣慰司，罢漕运司归行省。”
帝尝谓昂吉尔曰：“宰相明天道，察地理，尽人事，能兼三者，乃为称职。尔纵有功，宰相非可凯者。回回人中，阿哈玛特才任宰相，阿尔年少亦精敏，南人如吕文焕、范文虎率众来归，或可以相位处之。”
丙戌，以江南事繁，行省官未有知书者，恐于吏治未便，分命崔斌至扬州行省，张守智至潭州行省。阿哈玛特恶崔斌，不欲其在内，故因事出之。
丙申，以达春、吕师夔、贾居贞行中书事于赣州，福建、江西、广东皆隶焉。
辛亥，改京光府为安西府。
诏江南、浙西等处，毋非理征民。时诸将市功，且利俘获，往往滥及无辜，或强籍新民以为奴隶。令出，得还为民者数千人。
建汉祖天师正一祠于大都，令张留孙居之。
八月，壬子朔，追毁宋故官所受告身。
庚申，有星堕广州南。初陨，色红，大如箕，中爆裂为五，既堕地，声如鼓，一时顷止。
己巳，宋加文天祥少保，封信国公，张世杰封越国公。天祥闻宋主即位，上表自劾兵败江西之罪，请入朝。优诏不许，更加官爵。天祥移书陆秀夫曰：“天子幼冲，宰相遁荒，诏令皆出诸公之口，岂得以游词相拒！”会军中大疫，士卒多死，天祥母亦病没，诏起复之。天祥长子复亡，家属皆尽。
辛未，复给漳州安抚使沈世隆家资。世隆前守建宁府，有郭赞者，受宋张世杰檄招世隆，世隆执赞，斩之。蒙古岱以世隆擅杀，籍其家，帝曰：“世隆何罪！其还之。”仍授本路管民总管。
壬申，宋以姚良臣为右丞相，夏士林参知政事，王德同知枢密院事。
辛巳，以中书左丞董文炳签书枢密院事，参知政事索多，蒲寿庚为中书左丞。因命索多等招徕东南诸蕃国，许以互市。
九月，壬午朔，宋葬前主于永福陵。
庚寅，以中书左丞、行江东道宣慰使吕文焕为中书右丞。
冬，十月，己未，享于太庙。
丁卯，驰山场樵采之禁。
十一月，丁亥，以辰、沅、靖、镇远等郡与蛮、獠接壤，民不安业，命达春、程鹏飞并为荆湖北道宣慰使。
张弘范以弟弘正为先锋，戒之曰：“汝以骁勇见选，非私汝也。军法重，我不敢以私挠公，汝慎之！”进攻三江寨，寨据隘乘高，不可近，乃连兵环之。寨中惧，人持满以待。弘范令下马治朝食，若将持久者，持满者疑不敢动。它寨惧不设备，弘范忽麾军连拔数寨，回捣三江，拔之。
壬辰，中书左丞、行江东道宣慰使囊嘉特言：“江南既平，兵民宜各置官属，蒙古军宜分屯大河南北，以馀丁编立部伍，绝其掳掠之患。分拣官僚，本以革阿哈玛特滥设之弊，其将校立功者，例行沙汰，何以劝后！新附军士，宜令行省赐之衣粮，毋使阙乏。”帝嘉纳之。
征宋故相马廷鸾、章鉴赴阙，不至。
张弘范以舟师由海道袭漳、潮、惠三州，李恒以步骑由梅岭袭广州。阿尔哈雅遣人招安抚使赵与珞及冉安国、黄之杰等于琼州，不从，率兵御之。癸巳，琼州民作乱，执与珞等降，与珞及安国、之杰皆死之。
甲午，弛酒禁。
初，阿哈玛特子呼逊、阿萨尔等，以崔斌论列免官，至是，以张惠请，诏复之。惠又请复其子巴苏呼及侄巴图噜鼎等职，帝不从。
丁未，诏谕沿海官司，通日本国人市舶。
安西王之北征也，六盘守者构乱，王相赵炳自京兆率兵往捕，诛其首恶。既而六盘复乱，炳又讨平之。王还自北，嘉叹战功，赉赐有加。是月，王薨。
闰月，庚戌朔，罗氏鬼国主阿榨、西南蕃主韦昌盛并内附。
李恒兵至清远，宋王道夫迎战，大败。恒遂击凌震，震又败。道夫、震并弃广州遁，恒入广州，以待张弘范。
十二月，己卯朔，签书四川行枢密院昝顺招都掌蛮内附。
壬午，宋王道夫、凌震攻广州，与李恒复战，兵败，震走厓山，与翟国秀军合。
文天祥屯潮阳，邹洬、刘子俊皆集师会之，遂讨剧盗陈懿、刘兴于潮。兴死，懿遁，以海舟导张弘范兵济潮阳。天祥帅麾下走海丰，先锋将张弘正追之。天祥方饭五坡岭，弘正兵突至，众不及战，天祥遂被执。吞脑子，不死，邹洬自刭。刘子俊自诡为天祥，冀天祥可间走也！别队执天祥至，相遇于途，各争真伪，得实，遂烹子俊。天祥至潮阳，见弘范，左右命之拜，天祥不屈。弘范曰：“忠义人也。”释其缚，以客礼之。天祥固请死，弘范不许，处之舟中，族属被俘者悉还之。子俊，庐陵人也。
丙午，禁玉泉山樵采、渔弋。
戊申，封伯夷为昭义清惠公，叔齐为崇让仁惠公。
导肥河入于巂阝，淤陂皆为良田。
会诸王于大都，以临字所俘宝玉器币分赐之。
江南释放总统嘉木扬喇勒智，怙恩横肆，穷骄极淫，以是月帅徒役顿萧山，发宋宁宗、理宗、度宗、杨后四陵。宋陵使中官罗铣，守陵不去，与之力争，凶徒痛棰铣，胁之以刃，铣恸哭而去。乃大肆发掘，得宝玉极多。截理宗顶以为饮器，充骨草莽间。是夕，闻四山皆有哭声。山阴唐珏闻之，痛愤，亟货家具，执券行贷得金，具酒醪，市羊豕，邀里中少年狎坐轰饮。酒酣，少年起请曰：“君儒者，若是，将何为焉？珏惨然具以告，愿收遗骸共瘗之。众谢曰：“诺。”中一少年曰：“总浮屠眈眈虎视，事露奈何？”珏曰：“余固筹之矣。今四郊多暴骨，窜取以易，谁复知之！”乃造数木函，刻纪年一字为号，分委而散遣之。众如珏指，夜，往拾遗骸，诘朝来集，出白金羡馀酬之。既而嘉木扬喇勒智复发徽、高、孝、光四陵及诸后陵，徽宗柩中止有朽木一段，邢后柩惟铁灯檠一枚而已。宋太学生东嘉林景熙，故与珏善，乃托为丐者，背竹箩，手持竹夹，遇物即拾，以投箩中，铸银作小牌，系于腰间，取赂西僧，曰：“余不敢望，得高宗、孝宗足矣。”西僧左右之，果得两朝骨，为两函贮之，托言拂经，遂与珏所得之骨并瘗兰亭山南，移常朝殿冬青树植其上以识。
未几，嘉木扬喇勒智下令，裒诸陵骨，杂置牛马枯骼中，建白塔于故宫。欲取宋高宗所书《九经》石刻以筑基，杭州总管府推官申屠致远力拒之，乃止。塔成，名曰镇南，以厌胜之。杭人悲感，不忍仰视。盖珏等事甚秘，杭人未有知者。
方珏等之始谋拾骨也，宋将作监簿山阴王英孙持其议，东阳郑宗仁襄其役，长溪谢翱为之筹画。翱，故文天祥之各也。遇寒食，则相与密祭之，久之，事渐泄，人多指目珏、景熙，谓旦夕祸且不测。珏、景熙亦自承，不以为惧。事幸不发，人皆称曰唐、林二义士。
是岁，云南行省奏招降诸蛮城砦一百二十馀所，安西王相府奏西蜀俱平。
历史大事
文天祥被俘
祥兴元年（1278），抗元将领文天祥被俘。1256年，20岁的文天祥进士及第，为宁海军节度使判官。1259年，蒙古军南下攻鄂州（今湖北武昌），宦官董宋臣劝理宗赵昀迁都，文天祥上书坚决反对，并提出御敌之计，未被采纳。后历任刑部郎官，知瑞、赣等州。1275年，闻元兵南下，在赣州组织义兵入卫临安。次年，出任右丞相兼枢密使，至元营议和，他痛斥元朝统帅伯颜，被拘至镇江。后脱逃。与陆秀夫等拥立益王赵昰于福州，复任右丞相兼枢密使。1277年进兵江西，收复州县多处，终因寡不敌众，不久败退广东，坚持抵抗，1278年12月，在五坡岭（今广东海丰北）被俘。赵昰小朝廷灭亡之后，被押到元大都，拘押3年。元世祖忽必烈屡劝其降，文天祥宁死不屈，忽必烈劝降不成，遂于1283年1月，杀文天祥于大都。
元军平定东川
至元十一年（1274）秋在伯颜领兵从襄阳南下同时，元东川元帅杨文安与副都元帅张德润奉命进取东川。十一月，杨文安自达州（今四川达县）趋云安军（今四川云阳），拔云安诸堡。次年，张德润拔渠州礼义城，杨文安破开州（今四川开县），降达州，继围梁山军（今四川梁平）、万州（今四川万县），攻白帝城，皆不下。开州为宋军收复。十三年（1276），忽必烈派安西王府相李德辉经画东川。宋梁山守将袁世安率先投降。七月，元军攻万州，宋守臣上官夔坚守逾月。八月，杨文安败宋夔州帅张起岩所领援军，破万州。上官夔巷战而死。次年七月，张德润破涪州（今四川涪陵）。十二月，杨文安克咸淳府皇华城（今四川忠县东）。十五年（1278）二月，杨文安部将王师能克绍庆（今四川彭水）。重庆陷落后，张珏部将张万走夔州（今四川奉节），与张起岩共同坚守。忽必烈令四川、荆湖数路元军兵临城下，又遣人诏谕，张万、张起岩遂以城降。明年正月，王立以钓鱼城降元，元军彻底平定了东川。忽必烈即分川蜀为四道，立四川行省，开始在四川建立新的统治秩序。
雷州之战
至元十五年（1278）、宋景炎三年三月，宋帝昰移驻碙州（今广东碙洲岛），宋广西宜慰使曾渊子仍坚守雷州。元军招降无效，大举进攻。曾渊子奔硐州，雷州为元军所得。张世杰以霄州得失关系行朝安危，五月，派张应科、王用领兵数万收复雷州。张应科三战失利，王用兵败降元。六月，张世杰亲领大军围雷州，久攻不下，撤围而去。宋失雷州，驻碙州的行朝安全直接受到元军威胁，张世杰遂将行朝北移崖山（今广东新会南）。十月，阿里海牙令史格留镇雷州，防止张世杰向西突围至交趾，自率军舰航海攻占了海南岛。
元招徕蕃国互市
至元十五年（1278）八月，元世祖命令行中书省峻都、蒲寿庚等招徕诸蕃国来朝互市，说位于东南岛屿的蕃国都羡慕中国的文明道德，可以通过各国舶主商人向各国宣布，果真能够归顺来朝，将以礼相待，给予极大的荣耀。往来互市可以各从所欲。十一月，又诏谕沿海官府与日本人开通贸易。